শহরে ফের অগ্নিকাণ্ড, বাসন্তী হাইওয়ে লাগোয়া ধাপায় আগুন

ওয়েবডেস্ক: শহরে ফের অগ্নিকাণ্ড (Fire Breaks)। বাসন্তী হাইওয়ে (Basanti Highway) লাগোয়া ধাপায় (Dhapa) বিধ্বংসী আগুন। কুণ্ডলীকৃত কালো ধোঁয়ায় ডেকে গিয়েছে গোটা এলাকা। ঘটনাস্থলে দমকলের (Fire Brigade) ৬ ইঞ্জিন। ইলেকট্রিক ট্রান্সফরমারে বিস্ফোরণ থেকে আগুন ছড়িয়েছে বলে প্রাথমিক অনুমান। টায়ার ও প্লাস্টিকের গুদামে আগুনকে ঘিরে আতঙ্ক ছড়িয়ে পড়েছে।

আরও পড়ুন: ধেয়ে আসছে কালবৈশাখী, তাণ্ডব কতদিন? জানাল আবহাওয়া দফতর

শনিবার দুপুর ১২টার কিছু পর ধাপার দুর্গাপুর এলাকায় আগুন লাগে। যেখানে এই অগ্নিকাণ্ডের ঘটনা ঘটনা ঘটেছে তার পাশেই রয়েছে বস্তি। ফলে আতঙ্ক বাড়ছে। তবে ধোঁয়ার পরিমাণ এত বেশি যে, নেভাতে বেশ বেগ পেতে হচ্ছে দমকলকর্মীদের। যুদ্ধকালীন তৎপরতায় চলছে আগুন নেভানোর কাজ।

দমকলকর্মীদের সঙ্গে স্থানীয় বাসিন্দারাও আগুন নেভানোর কাজে হাত লাগিয়েছেন। তবে জোরে হাওয়ার কারণে আগুনের লেলিহান শিখা ছড়িয়ে পড়ছে।